CELEX: 32009L0068
Language: mt
Date: 2009-07-13 00:00:00
Title: Direttiva 2009/68/KE tal-Parlament Ewropew u tal-Kunsill tat- 13 ta' Lulju 2009 dwar l-approvazzjoni tat-tip ta’ komponent għal tagħmir ta’ dawl u ta' sinjalizzazzjoni bid-dawl fuq tratturi bir-roti għall-agrikoltura jew għall-foresterija (Verżjoni kodifikata) (Test b’relevanza għaż-ŻEE)

5.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 203/52
            
         DIRETTIVA 2009/68/KE TAL-PARLAMENT EWROPEW U TAL-KUNSILL
   tat-13 ta' Lulju 2009
   dwar l-approvazzjoni tat-tip ta’ komponent għal tagħmir ta’ dawl u ta' sinjalizzazzjoni bid-dawl fuq tratturi bir-roti għall-agrikoltura jew għall-foresterija
   (Verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċdura stabbilita fl-Artikolu 251 tat-Trattat (2),
   Billi:
   
               (1)
            
            
               Id-Direttiva 79/532/KEE tal-Kunsill tas-17 ta’ Mejju 1979 dwar l-approssimazzjoni tal-liġijiet tal-Istati Membri dwar l-approvazzjoni tat-tip ta’ komponent għal tagħmir ta’ dawl u ta' sinjalizzazzjoni bid-dawl fuq tratturi bir-roti għall-agrikoltura jew għall-foresterija (3) ġiet emendata kemm-il darba (4) b’mod sostanzjali. Għal iktar ċarezza u razzjonalità, l-imsemmija Direttiva għandha tiġi kodifikata.
            
         
               (2)
            
            
               Id-Direttiva 79/532/KEE hija waħda mid-Direttivi separati tas-sistema tal-approvazzjoni tat-tip KE prevista fid-Direttiva tal-Kunsill 74/150/KEE tal-4 ta' Marzu 1974 dwar l-approssimazzjoni tal-liġijiet tal-Istati Membri dwar l-approvazzjoni tat-tip ta' tratturi bir-roti għall-agrikoli jew għall-foresterija, kif sostitwita bid-Direttiva tal-Parlament Ewropew u tal-Kunsill 2003/37/KE tas-26 ta’ Mejju 2003 dwar l-approvazzjoni tat-tip ta’ tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati (5), u tistabilixxi preskrizzjonijiet tekniċi dwar id-disinn u l-kostruzzjoni ta’ tratturi għall-agrikoltura jew għall-forestrija, rigward l-apparat għal tagħmir ta' dawl u ta' sinjaliazzazzjoni bid-dawl. Dawn il-preskrizzjonijiet tekniċi jikkonċernaw l-approssimazzjoni tal-liġijiet tal-Istati Membri sabiex jippermettu l-applikazzjoni tal-proċedura tal-approvazzjoni tat-tip KE prevista mid-Direttiva 2003/37/KE għal kull tip ta’ trattur. Għalhekk id-dispożizzjonijiet stabbiliti fid-Direttiva 2003/37/KE dwar tratturi għall-agrikoltura jew għall-forestrija, il-karrijiet tagħhom u makkinarju irmunkat interkambjabbli, flimkien mas-sistemi tagħhom, komponenti u unitajiet tekniċi separati, japplikaw għal din id-Direttiva.
            
         
               (3)
            
            
               Fid-Direttiva 2009/61/KE tal-Parlament Ewropew u tal-Kunsill tat-13 ta' Lulju 2009 relatati mal-installazzjoni ta’ dawl u mezzi ta’ sinjalizzazzjoni bid-dawl fuq tratturi bir-roti għall-agrikoltura u għall-foresterija (6), ġew stabbiliti rekwiżiti komuni għall-tagħmir ta’ dawl u ta' sinjalizzazzjoni bid-dawl fuq tratturi bir-roti għall-agrikoltura jew għall-forestrija. Dak it-tagħmir ta' dawl u ta' sinjalizzazzjoni bid-dawl għandhom l-istess karatteristiċi ta’ dawk li jitwaħħlu mal-karozzi. Għalhekk, apparat li jkun irċieva timbru ta’ approvazzjoni tal-komponenti tat-tip KE skont id-Direttivi diġà adottata dwar dan is-suġġett b’konessjoni mal-approvazzjoni tat-tip ta’ vetturi KE bil-mutur u l-karrijiet tagħhom jista’ jintuża wkoll fuq tratturi.
            
         
               (4)
            
            
               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-trażpożizzjoni fil-liġi nazzjonali u l-applikazzjoni tad-Direttivi stabbiliti fl-Anness II, Parti B,
            
         ADOTTAT DIN ID-DIRETTIVA:
   Artikolu 1
   1.   Għall-finijiet ta' din id-Direttiva “trattur” (għall-agrikoltura jew għall-forestrija) tfisser kull vettura bil-mutur, mgħammra b’roti jew b’ċineg mingħajr tarf li għandha tal-anqas żewġ fusien, li l-funzjoni primarja tagħha hi fil-forza trattiva tagħha u li hija disinjata speċifikament biex tirmonka, timbotta, iġġor jew tipprovdi enerġija għal ċerti għodda makkinarju jew karrijiet maħsuba għall-użu għall-agrikoltura jew għall-forestrija. Tista tkun mgħammra sabiex iġġorr tagħbija jew passiġġieri.
   2.   Din id-Direttiva għandha tapplika biss għal tratturi definiti fil-paragrafu 1 li jkunu ffittjati b’tyres pnewmatiċi u li jkollhom veloċità massima skont id-disinn ta’ bejn is-6 u l-40 km/siegħa.
   Artikolu 2
   L-ebda Stat Membru ma jista' jirrifjuta li jagħti approvazzjoni tat-tip KE jew approvazzjoni tat-tip nazzjonali għal trattur minħabba raġunijiet relatati ma' lampi jew rifletturi li ġejjin, jekk dawn ikollhom l-approvazzjoni tat-tip ta' komponent KE kif prevista fl-Anness I skont ir-rekwiżiti stipulati fid-Direttiva 2009/61/KE:
   
               (a)
            
            
               fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl baxxut jew fanali inkandexxenti b’filament elettriku għal dawk il-fanali ta’ dawl;
            
         
               (b)
            
            
               fanali end-outline marker;
            
         
               (c)
            
            
               fanali ta’ quddiem (tal-ġenb);
            
         
               (d)
            
            
               fanali ta’ wara (tal-ġenb);
            
         
               (e)
            
            
               fanali tal-waqfien;
            
         
               (f)
            
            
               fanali tal-indikazzjoni tad-direzzjoni;
            
         
               (g)
            
            
               rifletturi tar-refless;
            
         
               (h)
            
            
               fanali tal-pjanċa tar-reġistrazzjoni ta’ wara;
            
         
               (i)
            
            
               fanali taċ-ċpar ta’ quddiem u fanali tal-filament għal dawk il-fanali;
            
         
               (j)
            
            
               fanali taċ-ċpar ta’ wara;
            
         
               (k)
            
            
               fanali tat-treġġiegħ lura;
            
         
               (l)
            
            
               fanali tal-parkeġġ.
            
         Artikolu 3
   L-ebda Stat Membru ma jista jirrifjuta r-reġistrazzjoni jew jipprojbixxi l-bejgħ, dħul fis-servizz jew użu ta’ trattur minħabba raġunijiet relatati mal-lampi jew rifletturi li ġejjin, jekk ikollhom il-komponent ta’ approvazzjoni tat-tip KE kif stipulat fl-Anness I skont ir-rekwiżiti stipulati fid-Direttiva 2009/61/KE:
   
               (a)
            
            
               fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl baxxut jew fanali inkandexxenti b’filament elettriku għal dawk il-fanali ta' dawl;
            
         
               (b)
            
            
               fanali end-outline marker;
            
         
               (c)
            
            
               fanali ta’ quddiem (tal-ġenb);
            
         
               (d)
            
            
               fanali ta’ wara (tal-ġenb);
            
         
               (e)
            
            
               fanali tal-waqfien;
            
         
               (f)
            
            
               fanali tal-indikazzjoni tad-direzzjoni;
            
         
               (g)
            
            
               rifletturi tar-refless;
            
         
               (h)
            
            
               fanali tal-pjanċa tar-reġistrazzjoni ta’ wara;
            
         
               (i)
            
            
               fanali taċ-ċpar ta’ quddiem u fanali tal-filament għal dawk il-fanali;
            
         
               (j)
            
            
               fanali taċ-ċpar ta’ wara;
            
         
               (k)
            
            
               fanali tat-treġġiegħ lura;
            
         
               (l)
            
            
               fanali tal-parkeġġ.
            
         Artikolu 4
   L-emendi neċessarji sabiex ir-rekwiżiti tal-Anness I jiġu adattati għall-progress tekniku għandhom jiġu adottati skont il-proċedura msemmija fl-Artikolu 20(3) tad-Direttiva 2003/37/KE.
   Artikolu 5
   L-Istati Membri għandhom jikkomunikaw lill-Kummissjoni t-testi tad-dispożizzjonijiet prinċipali tal-liġi nazzjonali li jadottaw fil- kamp kopert minn din id-Direttiva.
   Artikolu 6
   Id-Direttiva 79/532/KEE, kif emendata mid-Direttivi elenkati fl-Anness II, Parti A hi mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni u l-applikazzjoni fil-liġi nazzjonali tad-Direttivi stabbiliti fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness III.
   Artikolu 7
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Għandha tapplika mill-1 ta' Jannar 2010.
   Artikolu 8
   Din id-Direttiva hija indirizzata lill-Istati Membri.
   
      Magħmula fi Brussell, it-13 ta’ Lulju 2009.
      
         
            Għall-Parlament Ewropew
         
         
            Il-President
         
         H.-G. PÖTTERING
      
      
         
            Għall-Kunsill
         
         
            Il-President
         
         E. ERLANDSSON
      
   
   
      (1)  ĠU C 162, 25.6.2008, p. 40.
   
      (2)  L-Opinjoni tal-Parlament Ewropew tas-17 ta' Ġunju 2008 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tat-22 ta' Ġunju 2009.
   
      (3)  ĠU L 145, 13.6.1979, p. 16.
   
      (4)  Ara l-Anness II, Parti A.
   
      (5)  ĠU L 171, 9.7.2003, p. 1.
   
      (6)  Ata paġna 19 ta' dan il-Ġurnal Uffiċjali.
   
      ANNESS I
      
                  1.
               
               
                  Fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl sekondarju jew fanali inkandexxenti b’filament elettrikugħal dawk il-fanali ta’ dawl ewlieni:
                  
                               
                           
                           
                              Il-marka tal-approvazzjoni ta’ komponent tat-tip KE hija dak stipulata fid-Direttiva tal-Kunsill 76/761/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri rigward fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl baxxut u ma' sorsi tad-dawl (bozoz bil-filament u oħrajn) għall-użu f'unitajiet ta' fanali approvati ta' vetturi bil-mutur u l-karrijiet tagħhom i (1).
                           
                        
                               
                           
                           
                              Id-dispożizzjonijiet tad-Direttiva 76/761/KEE japplikaw ukoll għall-approvazzjoni ta’ komponent tat-tip ta’ fanali ta’ quddiem speċjali għal tratturi għall-agrikoltura jew għall-forestrija maħsuba li jipprovdu kemm dawl ewlieni kif ukoll dawl sekondarju ta’ inqas minn 160 mm, djametru D, bl-emendi li ġejjin:
                              
                                          (a)
                                       
                                       
                                          il-valuri minimi ta’ illuminazzjoni stabbiliti f’punt 2.1 tal-Annessi II sa VI, VIII u IX tad-Direttiva 76/761/KEE jitnaqqsu skont il-proporzjon
                                          ((D – 45)/(160 – 45))2
                                          
                                          soġġetti għal-limiti assoluti aktar baxxi li ġejjin:
                                          
                                                      —
                                                   
                                                   
                                                      3 lux, jew fil-punt 75 R jew fil-punt 75 L,
                                                   
                                                
                                                      —
                                                   
                                                   
                                                      5 lux, jew fil-punt 50 R jew fil-punt 50 L,
                                                   
                                                
                                                      —
                                                   
                                                   
                                                      1,5 lux, f’Żona IV.
                                                   
                                                
                                             Nota: Jekk il-wiċċ li jidher tar-riflettur ma jkunx ċirkulari, id-djametru hu dak ta’ ċirku bl-istess wesgħa daqs il-wiċċ li jidher utli tar-riflettur.
                                       
                                    
                                          (b)
                                       
                                       
                                          is-simbolu M ġo trianglu maqlub jitwaħħal fuq il-fanal minflok is-simbolu CR li jipprovdi għalih punt 5.2.3.5 tal-Anness I tad-Direttiva 76/761/KEE;
                                       
                                    
                        
            
                  2.
               
               
                  Fanali end-outline marker, fanali ta’ quddiem (tal-ġenb), fanali ta’ wara (tal-ġenb) u fanali tal-waqfien:
                  Il-marka ta’ approvazzjoni tat-tip KE ta' komponent hija dik stipulata fid-Direttiva tal-Kunsill 76/758/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri jikkonċernaw il-fanali li jimmarkawit-tmiem tat-tarf, il-fanali ta’ pożizzjoni ta’ quddiem (tal-ġenb), il-fanali ta’ pożizzjoni ta’ wara (tal-ġenb), il-fanali tal-waqfien, il-fanali tas-sewqan bi nhar u l-fanali li jindikaw il-ġnub għall-vetturi bil-mutur u l-karrijiet tagħhom (2).
               
            
                  3.
               
               
                  Fanali tal-indikazzjoni tad-direzzjoni:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 76/759/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri dwar fanali tal-indikazzjoni tad-direzzjoni għall-vetturi bil-mutur u l-karrijiet tagħhom (3).
               
            
                  4.
               
               
                  Rifletturi tar-refless:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 76/757/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri dwar ir-rifletturi tar-refless tad-direzzjoni għall-vetturi bil-mutur u l-karrijiet tagħhom (4).
               
            
                  5.
               
               
                  Fanali tal-pjanċa tar-reġistrazzjoni ta’ wara:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 76/760/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri dwar fanali tal-pjanċa tar-reġistrazzjoni ta’ wara għal vetturi bil-mutur u l-karrijiet tagħhom (5).
               
            
                  6.
               
               
                  Fanali taċ-ċpar ta’ quddiem:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 76/762/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri dwar fanali taċ-ċpar ta’ quddiem għall-vetturi bil-mutur (6).
               
            
                  7.
               
               
                  Fanali taċ-ċpar ta’ wara:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 77/538/KEE tat-28 ta’ Ġunju 1977 dwar l-approssimazzjoni tal-liġijiet tal-Istati Membri dwar fanali taċ-ċpar ta’ wara għall-vetturi bil-mutur u l-karrijiet tagħhom (7).
               
            
                  8.
               
               
                  Fanali tat-treġġiegħ lura:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 77/539/KEE tat-28 ta’ Ġunju 1977 dwar l-approssimazzjoni tal-liġijiet tal-Istati Membri dwar fanali tat-treġġiegħ lura għall-vetturi bil-mutur u l-karrijiet tagħhom (8).
               
            
                  9.
               
               
                  Fanali tal-parkeġġ:
                  Il-marka ta’ approvazzjoni tat-tip KE ta’ komponent hija dik stipulata fid-Direttiva tal-Kunsill 77/540/KEE tat-28 ta’ Ġunju 1977 dwar l-approssimazzjoni tal-liġijiet tal-Istati Membri dwar fanali tal-parkeġġ għall-vetturi bil-mutur u l-karrijiet tagħhom (9).
               
            
         (1)  ĠU L 262, 27.9.1976, p. 96.
      
         (2)  ĠU L 262, 27.9.1976, p. 54.
      
         (3)  ĠU L 262, 27.9.1976, p. 71.
      
         (4)  ĠU L 262, 27.9.1976, p. 32.
      
         (5)  ĠU L 262, 27.9.1976, p. 85.
      
         (6)  [ĠU L 262, 27.9.1976, p. 122.
      
         (7)  ĠU L 220, 29.8.1977, p. 60.
      
         (8)  ĠU L 220, 29.8.1977, p. 72.
      
         (9)  ĠU L 220, 29.8.1977, p. 83.
   
   
      ANNEX II
      PART A
      
         Direttiva mħassra flimkien ma’ lista tal-emendi suċċessivi tagħha
      
      (imsemmi fl-Artikolu 6)
      
                  Direttiva tal-Kunsill 79/532/KEE
                  (ĠU L 145, 13.6.1979, p. 16)
               
               
                   
               
            
                  Direttiva tal-Kunsill 82/890/KEE
                  (ĠU L 378, 31.12.1982, p. 45)
               
               
                  Rigward ir-referenza għad-Direttiva 79/532/KEE fl-Artikolu 1(1) biss
               
            
                  Direttiva 97/54/KE tal-Parlament Ewropew u tal-Kunsill
                  (ĠU L 277, 10.10.1997, p. 24)
               
               
                  Rigward ir-referenza għad-Direttiva 79/532/KEE fl-Artikolu 1, l-ewwel inċiż biss
               
            PART B
      
         Lista tal-limiti ta’ żmien għat-traspożizzjoni fil-liġi nazzjonali u l-applikazzjoni
      
      (imsemmi fl-Artikolu 6)
      
                  Direttiva
               
               
                  Limitu ta’ żmien għat-traspożizzjoni
               
               
                  Data ta’ applikazzjoni
               
            
                  79/532/KEE
               
               
                  21 ta’ Novembru 1980
               
               
                  —
               
            
                  82/890/KEE
               
               
                  21 ta’ Ġunju 1984
               
               
                  —
               
            
                  97/54/KE
               
               
                  22 ta’ Settembru 1998
               
               
                  23 ta’ Settembru 1998
               
            
   
      ANNEX III
      
         TABELLA TA’ KORRELAZZJONI
      
      
                  Direttiva 79/532/KEE
               
               
                  Din id-Direttiva
               
            
                  Artikolu 1
               
               
                  Artikolu 1
               
            
                  Artikolu 2, sentenza tal-bidu u kliem tal-aħħar
               
               
                  Artikolu 2, sentenza tal-bidu
               
            
                  Artikolu 2, inċiżi
               
               
                  Artikolu 2, (a)–(l)
               
            
                  Artikolu 3, sentenza tal-bidu u kliem tal-aħħar
               
               
                  Artikolu 3, sentenza tal-bidu
               
            
                  Artikolu 3, inċiżi
               
               
                  Artikolu 3, (a)–(l)
               
            
                  Artikolu 4
               
               
                  Artikolu 4
               
            
                  Artikolu 5(1)
               
               
                  —
               
            
                  Artikolu 5(2)
               
               
                  Artikolu 5
               
            
                  —
               
               
                  Artikolu 6
               
            
                  —
               
               
                  Artikolu 7
               
            
                  Artikolu 6
               
               
                  Artikolu 8
               
            
                  Anness
               
               
                  Anness I
               
            
                  —
               
               
                  Anness II
               
            
                  —
               
               
                  Anness III